Príloha č. 3 Výzvy na predloženie cenovej ponuky – Návrh MZ

**MANDÁTNA ZMLUVA**

**uzatvorená podľa §566 a nasl. Obchodného zákonníka č. 513/1991 Zb., v znení neskorších predpisov**

**Článok I.**

**Zmluvné strany**

* 1. **Mandant**

Názov: Mesto Brezno

Sídlo: Námestie gen. M. R. Štefánika 1, 977 01 Brezno

Zastúpený: JUDr. Tomáš Abel, PhD., primátor mesta

IČO: 00313319

DIČ: 2020398391

Bankové spojenie: Slovenská sporiteľňa, a. s.

Číslo účtu: SK7709000000005122835949

(ďalej ako „mandant“)

* 1. **Mandatár**

Názov: .......................................................... (doplní uchádzač)

Sídlo: .......................................................... (doplní uchádzač)

Zastúpený : .......................................................... (doplní uchádzač)

Osoby oprávnené na rokovanie

Vo veciach zmluvných: .......................................................... (doplní uchádzač)

Vo veciach technických: .......................................................... (doplní uchádzač)

IČO: .......................................................... (doplní uchádzač)

DIČ. .......................................................... (doplní uchádzač)

IČ DPH: .......................................................... (doplní uchádzač)

Registrovaný: .......................................................... (doplní uchádzač)

Bankové spojenie: .......................................................... (doplní uchádzač)

Číslo účtu: .......................................................... (doplní uchádzač)

Telefón: .......................................................... (doplní uchádzač)

E-mail: .......................................................... (doplní uchádzač)

(ďalej ako „mandatár“)

**Článok II.**

**Predmet zmluvy**

* 1. Mandatár sa zaväzuje, že v rozsahu dojednanom v tejto zmluve a za podmienok v nej uvedených bude vykonávať pre mandanta inžiniersku činnosť v mene investora – výkon stavebného dozoru nad realizáciou stavby s názvom „Cyklotrasy Brezno – trasy C2, C5, C10“.
  2. Funkciu stavebného dozoru bude vykonávať ..................................................., zapísaný v zozname stavebných inžinierov.................................. ako autorizovaný stavebný inžinier pod registračným číslom .......................... s rozsahom oprávnenia „.....................“

Je oprávnenou osobou podľa § 45, ods. 4 stavebného zákona s osvedčením o vykonaní skúšky odbornej spôsobilosti pre činnosť stavebný dozor vydaným podľa § 31, od. 2, písm. j) a k) zákona 138/1992 Zb. o autorizovaných architektoch a autorizovaných stavebných inžinieroch s odborným zameraním „inžinierske stavby“.

* 1. Mandant sa zaväzuje spolupracovať s mandatárom v dohodnutom rozsahu, prevziať dokončené práce a zaplatiť dojednanú cenu.

**Článok III.**

**Rozsah a obsah prác**

* 1. Rozsah dozorovaných stavebných prác stavby vedenej v čl. II, bod 2.1 zmluvy je vymedzený projektovou dokumentáciou pre realizáciu stavby vrátane rozpočtu, zmluvou o dodávke stavebných prác (ďalej len „Zmluva o dielo“) a Zmluvou o poskytnutí nenávratného finančného príspevku (NFP) č. IROP-Z-302011AWI2-122-59, uzatvorenou medzi mestom Brezno Ministerstvom investícií, regionálneho rozvoja a informatizácie Slovenskej republiky.
  2. Výkon stavebného dozoru zahŕňa najmä:
* oboznámenie sa s podkladmi a s obsahom zmluvy, ujasnenie zmluvných vzťahov
* odovzdanie staveniska dodávateľovi stavby
* sledovanie dodržiavania podmienok stavebného povolenia
* sledovanie, či sú práce vykonávané v súlade s platnými zákonmi a vyhláškami, podmienkami zmluvy o dielo a projektovou dokumentáciou stavby
* sledovanie a kontrolovanie kvality vykonávaných prác a technológie realizovaných prác v súlade s platnými normami a predpismi s dôrazom na kontrolu tých častí diela, ktoré budú pri ďalších prácach zakryté, alebo sa stanú neprístupné
* kontrolovanie množstiev realizovaných prác
* spolupráca s orgánmi štátnej a miestnej správy, a vyžiadanie stanovísk, ak sú z dôvodu zmien na stavbe dotknuté podmienky, ktoré boli zadefinované týmito orgánmi
* organizovanie a vedenie pravidelných kontrolných dní na stavbe, minimálne jedenkrát mesačne
* spolupráca so zodpovedným geodetom stavby pri dohľade nad dodržiavaním priestorového  rozmiestnenia stavby
* spolupráca s projektantom a so zhotoviteľmi na prípadnom odstránení nedostatkov projektu
* odporučenie a predloženie mandantovi vecí prípadného odsúhlasovania doplnkov a zmien stavby v projektovej dokumentácii, ktoré však nesmú meniť položkový rozpočet stavby, termíny výstavby a nezhoršujú jej parametre
* návrhy doplnkov a zmien, ktoré menia náklady, termíny alebo technické parametre predkladá vždy na odsúhlasenie mandantovi spolu s vlastným vyjadrením a odporúčaním
* kontrolovanie cenovej správnosti a úplnosti oceňovacích podkladov a platobných dokladov v súlade s podmienkami zmluvy, výsledky predkladá objednávateľovi
* kontrola časového postupu výstavby a plnenia rozhodujúcich termínov podľa zmluvných vzťahov, upozorňovanie mandanta na prípadné neplnenie týchto termínov, príprava podkladov na uplatnenie majetkových sankcií podľa zmluvy
* vyhotovovanie priebežnej fotodokumentácie o postupe prác, ukladanie na CD nosič
* kontrolovanie vedenia stavebného denníka a úplnosti záznamov v súlade s podmienkami zmluvy a výkon zápisov do stavebného denníka stavby
* bezodkladné informovanie mandanta o všetkých závažných skutočnostiach a okolnostiach na stavbe
* pozastavenie a/alebo zastavenie stavebných prác zhotovovania stavby, ak hrozí skutočnosť vzniku škôd alebo realizovania stavby a/ alebo jej časti v rozpore so schváleným projektom alebo pri vzniku okolností vylučujúcich zodpovednosť, a to až po dobu trvania týchto okolností a toto pozastavenie a/alebo zastavenie stavebných prác zhotovovania stavby bezodkladne písomne oznámiť mandantovi
* spolupráca s pracovníkmi zhotoviteľa pri zabezpečení opatrení na odvrátenie alebo obmedzenie škôd pri ohrození stavby živelnými pohromami
* zabezpečenie všetkých činností súvisiacich s prípadnými archeologickými nálezmi v mieste stavby
* kontrola a dosledovanie plnenia povinnosti zhotoviteľa stavby, poistenia stavby pre prípad poškodenia, zničenia, straty, odcudzenia a/alebo iných škôd počas realizácie stavby
* kontrola projektu skutočného vyhotovenia a overenie jeho správnosti pečiatkou a podpisom
* kontrola faktúr a súpisu vykonaných prác dodávateľa stavby, overenie ich správnosti pečiatkou a podpisom
* zabezpečenie odovzdania stavby dodávateľom a prevzatia stavby investorom
* kontrola a odstraňovanie vád a nedorobkov v priebehu realizácie stavby
* kontrola vypratania staveniska
* kontrola dodržiavania právnych predpisov, technických noriem a zmluvných dojednaní
* poskytovanie súčinnosti počas realizácie projektu pre účel vypracovávania priebežných monitorovacích správ, záverečnej monitorovacej správy, priebežných žiadostí o platby a záverečnej žiadosti o platbu predkladaných mandantom v súlade so Zmluvou o poskytnutí NFP
* účasť na kontrolách na mieste vykonávaných u Mandanta oprávnenými osobami podľa čl. IV, bod 4.3
* výkon všetkých prác činnosti stavebného dozoru s náležitou odbornosťou a starostlivosťou, v súlade so záujmami a pokynmi mandanta
* preverovanie, či zhotoviteľ vykonáva predpísané a dohodnuté skúšky materiálov, konštrukcií, prác a či tieto skúšky vykonávajú aj jeho subdodávatelia, vyžadovanie dokladov a kontrola výsledkov, ktoré preukazujú požadovanú kvalitu
* sledovanie a vyžadovanie spolu s dodávkami materiálov, strojov a konštrukcií predpísanej dokumentácie, najmä dokladov o ich kvalite
* kontrolovanie riadneho uskladňovania materiálov, konštrukcií, zariadení, strojov na stavenisku
* dohliadanie na to, aby zhotoviteľ nepoškodzoval verejné priestranstvá a podzemné vedenia umiestnené v mieste stavby
* upozorňovanie zhotoviteľa zápisom na všetky okolnosti, ktoré môžu spôsobiť zníženie kvality stavby, pokiaľ sú mu známe
* zhromažďovanie všetkých dokladov potrebných pre kolaudačné konanie stavby a podanie návrhu na kolaudáciu stavby
* účasť na kolaudačnom konaní a odovzdanie právoplatného kolaudačného rozhodnutia mandantovi

**Článok IV.**

**Spolupráca mandanta a mandatára**

* 1. Mandant pre výkon činnosti stavebného dozoru odovzdá mandatárovi nasledovné doklady:

1. Kompletná projektová dokumentácia pre realizáciu stavby– jedno paré
2. Kópia stavebného povolenia, kópie vyjadrení správcov inžinierskych sietí a dotknutých orgánov získané v rámci stavebného konania
3. Kópia zmluvy o dodávke stavebných prác – Zmluva o dielo na stavbu so zhotoviteľom stavby „Cyklotrasy Brezno – trasy C2, C5, C10“ s položkovým rozpočtom stavby
   1. Mandatár sa zaväzuje, že umožní výkon kontroly/auditu zo strany mandanta a oprávnených osôb na výkon kontroly/auditu v zmysle príslušných právnych predpisov SR a právnych aktov EÚ, najmä zákona o príspevku z EŠIF, zákona o finančnej kontrole.

* 1. Oprávnenými osobami v zmysle bodu 4.3 tejto Zmluvy sú najmä:

1. Mandant
2. Poskytovateľ NFP a ním poverené osoby
3. Útvar vnútorného auditu Riadiaceho orgánu alebo Sprostredkovateľského orgánu a ním poverené osoby
4. Najvyšší kontrolný úrad SR, Úrad vládneho auditu, Certifikačný orgán a nimi poverené osoby
5. Orgán auditu, jeho spolupracujúce orgány a osoby poverené na výkon kontroly/auditu
6. Splnomocnení zástupcovia Európskej Komisie a Európskeho dvora audítorov
7. Orgán zabezpečujúci ochranu finančných záujmov EÚ
8. Osoby prizvané orgánmi uvedenými v písm. b) až g) v súlade s príslušnými právnymi predpismi SR a právnymi aktmi EÚ

**Článok V.**

**Čas plnenia**

* 1. Mandatár sa zaväzuje vykonávať stavebný dozor na stavbe v období realizácie stavby, počas platnosti Zmluvy o dielo. V prípade pozastavenia stavby sa tento čas nezapočítava do doby výkonu činnosti stavebného dozoru.
  2. Termín plnenia sa môže zmeniť dohodou oboch strán podľa termínov stanovených v Zmluve o dielo na stavbu so zhotoviteľom stavby „Cyklotrasy Brezno – trasy C2, C5, C10“.
  3. Záväzok vyplývajúci z tejto zmluvy pre mandatára bude plnený priebežne.
  4. Zmluva sa uzatvára na dobu určitú (8 mesiacov od začatia stavby), do doby vykonania činností, ktoré tvoria predmet zmluvy podľa článku II. a III. tejto zmluvy podľa odsúhlaseného harmonogramu realizácie stavebných prác vrátane kolaudácie vykonanej stavby. Za ukončenie zmluvného vzťahu sa bude považovať splnenie všetkých záväzkov účastníkov vyplývajúcich z tejto zmluvy a vydanie Kolaudačného rozhodnutia.

**Článok VI.**

**Cena za výkon činností, platobné podmienky, fakturácia**

* 1. Cena činností v rozsahu predmetu tejto zmluvy je dojednaná dohodou zmluvných strán podľa §2 Zákona č. 18/1996 Z. z. o cenách ako výsledok ponuky procesu verejného obstarávania služby vykonanej mandantom:

Dohodnutá cena za výkon stavebného dozoru:

Spolu bez DPH: ..............................................EUR

DPH 20,00%: ..............................................EUR

Spolu s DPH: ..............................................EUR

* 1. Cena za vykonané činnosti podľa predmetu zmluvy bude Mandatárom fakturovaná mesačne, pričom z každej faktúry bude zadržaných 5%, ktoré budú Mandatárovi vcelku vyplatené na základe ním vystavenej faktúry po kolaudácii stavby.
  2. Podkladom pre úhradu ceny budú dielčie faktúry ako daňový doklad vystavovaný mandatárom k termínu – posledný pracovný deň v príslušnom mesiaci.
  3. Faktúra - daňový doklad bude obsahovať všetky náležitosti daňového dokladu v zmysle platnej legislatívy upravujúcej náležitosti účtovných a daňových dokladov, minimálne však:

1. označenie faktúra - daňový doklad a jej číslo;
2. názov a adresu sídla Mandanta a Mandatára a adresu, na ktorú má byť faktúra

zaslaná, IČO, DIČ, IČ DPH Zhotoviteľa aj Objednávateľa;

1. číslo zmluvy, označenie služby a kód projektu v ITMS vedeného v čl. II  bode 2.1 Zmluvy a kód projektu
2. označenie banky (názov a adresa banky, SWIFT kód) a číslo účtu (aj v tvare IBAN);
3. dátum dodania plnenia;
4. deň vystavenia a odoslania faktúry a lehota splatnosti;
5. výšku fakturovanej čiastky nasledovne: základ dane, sadzbu dane, výšku dane, celkovú fakturovanú sumu zaokrúhlenú na dve desatinné miesta;
6. náležitosti pre účely dane z pridanej hodnoty;
7. pečiatku a podpis Zhotoviteľa;
8. prílohy v zmysle tejto Zmluvy o dielo.
   1. Za správne vyčíslenie výšky dane z pridanej hodnoty zodpovedá Mandatár v plnom rozsahu.
   2. V prípade, že faktúra a jej prílohy nebudú obsahovať všetky dohodnuté náležitosti, má Mandant právo takúto faktúru neuhradiť a vrátiť Mandatárovi s uvedením všetkých nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry Mandantovi.
   3. Mandatár zašle Mandantovi faktúru v štyroch originálnych vyhotoveniach.
   4. Splatnosť faktúry vystavenej Mandatárom bude 30 dní odo dňa jej doručenia Mandantovi.
   5. Mandant neposkytuje preddavok, ani zálohovú platbu.

**Článok VII.**

**Zodpovednosť za vady**

* 1. Mandatár zodpovedá za riadne vykonanie dojednanej služby a činností v súlade so zákonmi, ustanoveniami a technickými predpismi platnými v priebehu realizácie prác. Všetky služby vykoná s náležitou odbornosťou a starostlivosťou a v súlade so záujmami Mandanta.
  2. Pre prípad vady vykonaných činností dojednávajú zmluvné strany právo Mandanta požadovať a povinnosť Mandatára poskytnúť bezplatné odstránenie reklamovaného nedostatku. Možnosť iného dojednania však nie je vylúčená. Oprávnene reklamovanú vadu služby je povinný Mandatár odstrániť bez zbytočného odkladu.

**Článok VIII.**

**Sankcie**

1. Zmluvné strany sa vzájomne dohodli na uplatňovaní zmluvných pokút pri nedodržaní zmluvných podmienok nasledovne:
2. V prípade omeškania Mandatára s plnením predmetu tejto Zmluvy má právo Mandant účtovať úrok z omeškania vo výške 0,5% z ceny služby z fakturovanej sumy za každý deň omeškania
3. V prípade preukázaného pochybenia na strane Mandatára, ktoré budú viesť k finančným korekciám (zníženiu) poskytnutého nenávratného finančného príspevku zo strany Riadiaceho orgánu voči Mandantovi, Mandant si uplatní voči Mandatárovi zmluvnú pokutu vo výške tejto korekcie.
4. V prípade zavineného omeškania Mandanta s úhradou faktúry za vykonanú službu má právo Mandatár účtovať úrok z omeškania vo výške 0,5% z ceny fakturovanej služby za každý deň omeškania po lehote splatnosti faktúry.

**Článok IX.**

**Ďalšie dojednania**

* 1. Mandatár vyhlasuje, že je oprávnený vykonávať práce v celom rozsahu predmetu tejto zmluvy. Na požiadanie Mandanta umožní nahliadnuť do príslušných dokladov.
  2. K zániku tejto zmluvy môže dôjsť písomnou dohodou zmluvných strán alebo odstúpením od zmluvy z dôvodov uvedených v tejto zmluve.
  3. V prípade písomnej dohody medzi zmluvnými stranami sa skončí platnosť tejto zmluvy dňom nasledujúcim po dni zverejnenia takejto dohody na webovom sídle Mandanta.
  4. Mandatár je od tejto zmluvy oprávnený odstúpiť:

1. Ak mu Mandant nevyplatil odplatu ani do 30 dní od uplynutia doby uvedenej v článku VI. tejto zmluvy.
2. Ak mu Mandant svojím zavineným konaním neumožňuje plniť záväzky vyplývajúce z tejto zmluvy.
   1. Mandant je od tejto zmluvy oprávnený odstúpiť:
3. ak si Mandatár opakovane neplní záväzky vyplývajúce z tejto zmluvy a bol o tom písomne upovedomený.
4. Ak si Mandant neplní záväzky riadne a s odbornou starostlivosťou podľa čl. III.
   1. V prípade odstúpenia od zmluvy zmluvný vzťah končí dňom nasledujúcim po dni doručenia písomného oznámenia o odstúpení od zmluvy druhej zmluvnej strane.
   2. Zmluva je vypracovaná v piatich vyhotoveniach, pričom po podpise zmluvných strán obdrží Mandant 3 vyhotovenia a Mandatár 2 vyhotovenia.
   3. Pre otázky touto zmluvou neriešené platia príslušné ustanovenia obchodného zákonníka a ostatných všeobecne záväzných predpisov.
   4. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi SR a EÚ, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel Zmluvy a obsah jednotlivých ustanovení tejto zmluvy.
   5. Táto zmluvy nadobúda platnosť dňom jej podpísania obidvomi zmluvnými stranami a účinnosť dňom nasledujúcim po dni jej zverejnenia na webovom sídle Mandanta.
   6. Zmluvné strany vyhlasujú, že si text zmluvy riadne a dôsledne prečítali, jej obsahu a právnym

účinkom z nej vyplývajúcim porozumeli, ich zmluvné prejavy sú dostatočne jasné, určité

a zrozumiteľné, podpisujúce osoby sú oprávnené k jej podpisu a na znak súhlasu ju podpísali.

V Brezne , dňa ............................. V .............................., dňa .............................

Za Mandanta Za Mandatára

....................................................................... ......................................................................

JUDr. Tomáš Abel, PhD.

primátor mesta